b"\n_START_ARTICLE_\nDonec perficiam\n_START_PARAGRAPH_\nDonec perficiam (IPA: [donek perfikiam]) \xc3\xa9s un lema en llat\xc3\xad que significa 'fins a reeixir', 'fins a aconseguir-ho'. Fou el lema de les Reials Gu\xc3\xa0rdies Catalanes \xe2\x80\x94la gu\xc3\xa0rdia de corps del rei Carles III\xe2\x80\x94 durant la Guerra de Successi\xc3\xb3 Espanyola. Les Reials Gu\xc3\xa0rdies Catalanes estaven sota el comandament del marqu\xc3\xa8s de Foix, el coronel Antoni de Peguera i d'Aimeric, militar il\xc2\xb7lustrat que havia estat membre de l'Acad\xc3\xa8mia dels Desconfiats, i enquadr\xc3\xa0 els pr\xc3\xb2cers vigatans que en la diada de la Santa Creu de Crist de 1705 (3 de maig) iniciaren l'aixecament militar per a derrocar Felip V. El lema significava la idea que, malgrat les contrarietats i les derrotes, mai no es rendirien, sin\xc3\xb3 que persistirien en la lluita \xc2\xabfins a reeixir\xc2\xbb, \xc3\xa9s a dir, fins a aconseguir la vict\xc3\xb2ria final."